หากผป.มีอาการมึนหัว มวนท้องคลื่นไส้อยากอาเจียน เปนมา 2 อท. ได้เรอหรือผายลมแล้วรู้สึกดีขึ้น กินยาหอมช่วยได้บ้าง แต่เพิ่งเปนหน้ามืดวูบ ตอนหันหัวมานอนตะแคงข้างขวา คืนวันศุกร์ที่ 5 กพ.นี้ค่ะ มีลม เรอ อยากถ่ายบ่อๆ แต่ถ่ายเปนก้อนปกติ เมื่อเช้าเหมือนมีเสียงกุบๆ 2 ข้างตรงใกล้หู อยู่พักนึง น่าจะเกิดจากอะไรคะ น้ำในหู หรือเลือดไปเลี้ยงสมองไม่พอ หรือโรคกระเพาะ ลำไส้ ผป.อายุ 54 แล้วค่ะ
สวัสดีค่ะ อาการมึนศีรษะ วูบ หน้ามืด คลื่นไส้ อาเจียนดังกล่าวมานั้น อาจจะเกิดจาก การมีน้ำในหูชั้นในไม่เท่ากัน การเปลี่ยนท่าทางที่เร็วเกินไป การมีเนื้องอกในประสาทหูชั้นใน การมีภาวะอาหารเป็นพิษทำให้คลื่นไส้ อาเจียน การมีกระเพาะอาหารอักเสบทำให้รู้สึกเรอ สัมพันธ์กับมื้ออาหารได้จากที่กล่าวมานั้น ถ้ามีอาการเดินเซ หน้ามืด วูบ หมดสติไปด้วยนั้น ควรกลับไปพบแพทย์เพื่อตรวจเพิ่มเติมอีกครั้ง เพราะควรได้รับการตรวจระบบประสาทอย่างละเอียดว่าอาจเป็นโรคความผิดปกติในสมองได้หรือไม่เบื้องต้นพักการทำงานหนักๆ ไม่ทำงานกับเครื่องจักรหรือขับรถ รับประทานยาแก้เวียนศีรษะเพื่อบรรเทาอาการ รับประทานอาหารอ่อนๆย่อยง่ายให้เป็นเวลา 3 มื้อ